Madridning "Real" klubi yetakchisi Krishtianu Ronaldu o‘z faoliyatini qayerda yakunlash niyatida ekanini ma’lum qildi. Portugaliya terma jamoasi futbolchisi MLSda o‘ynash istagi borligini bildirgan. "AQSh — ajoyib mamlakat. U yerda futbolni juda yaxshi ko‘rishadi. Odamlarining mentaliteti va futbol uchun sharoitlar ham boshqacha. Bu yerda futbol uchun uchun imkon qadar barcha sharoit yaratib berishadi. Agar men bu yerda futbol taraqqiyotiga hissa qo‘sha olsam, yordamga tayyorman. Umid qilamanki, ajoyib kunlarning birida MLSda o‘ynashni boshlayman", — Ronalduning so‘zlaridan iqtibos keltiradi AS nashri. Ma’lumot uchun, portugaliyalik 30 yoshli ushbu futbolchining "Real" bilan amaldagi shartnomasi 2018 yilga qadar tuzilgan.